b'\n_START_ARTICLE_\nMatua\n_START_PARAGRAPH_\nMatua (russisk: \xd0\x9c\xd0\xb0\xd1\x82\xd1\x83\xd0\xb0) eller Matsuwa er ei \xc3\xb8y sentralt i Kurilene i Sakhalin oblast i Russland. Den har et areal p\xc3\xa5 52\xc2\xa0km\xc2\xb2._NEWLINE_Nordvest p\xc3\xa5 \xc3\xb8ya st\xc3\xa5r Sarytsjev med en h\xc3\xb8yde p\xc3\xa5 1496 meter over havet. Den er en av de mest aktive vulkanene i Kurilene og har regelmessige utbrudd. Toppen har hatt minst 14 utbrudd siden 1765. Det st\xc3\xb8rste av disse fant sted i 1924 og det siste store utbruddet kom i 2009.\n_START_SECTION_\nHistorie\n_START_PARAGRAPH_\nUnder den andre verdenskrig hadde japanerne  en flybase p\xc3\xa5 \xc3\xb8ya. I 1944 ble de japanske installasjonene p\xc3\xa5 \xc3\xb8ya bombardert av amerikanske styrker. Flere japanske transportskip ble s\xc3\xb8kt n\xc3\xa6r \xc3\xb8ya og ved havnen. 1. juni 1944 skj\xc3\xb8t et batteri p\xc3\xa5 land USS \xc2\xabHerring\xc2\xbb (SS-233) i senk.'